section_heading: Legende o Virgradu
paragraph_text: Postoji i legenda koju je zabilježio zavičajni pisac Ilija Lešić - Bartolov, a govori o ukletom blagu koju su Osmanlije zakopali bježeći pred iznenadnom pojavom kršćanske narodne vojske. Prema predaji, ukleto blago sukljajući plamen iz zemlje pokaže svoje skrovište jedanput godišnje, noću uoči Blagovijesti. Ipak, domoći se blaga je vrlo teško i opasno jer na njemu sjedi sam đavo, a pristup njemu brane brojni vukodlaci.